Document ID: 31991R3262

KOMISSION ASETUS (ETY) N:o 3262/91,
annettu 8 päivänä marraskuuta 1991,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(3), sellaisena kuin se on viimeksi muutettuna asetuksella (ETY) N:o 3131/90(4), 24 artiklan 1 kohdassa ja 26 a artiklassa viennin osalta säädetään yksityisen varastoinnin vähimmäisaika; voin ja kerman tämän hetkinen markkinatilanne edellyttää, että varastoijalle annetaan mahdollisuus lyhentää, tämän sitä pyytäessä, sopimuksen alaisten määrien osalta varastoinnin vähimmäisaikaa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 685/69 seuraavasti:
1) Korvataan 24 artiklan 1 kohta seuraavasti:
"1 Asetuksen (ETY) N:o 804/68 6 artiklan 2 kohdassa säädettyä yksityiselle varastoinnille annettavaa tukea voidaan myöntää ainoastaan jos varastointi kestää vähintään satakaksikymmentä päivää. Kuitenkin varastoijan pyynnöstä varastoinnin vähimmäisaika voidaan lyhentää yhdeksäänkymmeneen päivään ja tuen määrää mukautetaan tämän mukaisesti."
2) Lisätään 26 a artiklan 1 kohdan ensimmäiseen alakohtaan sanojen "yhdeksänkymmentä päivää" jälkeen sanat "tai varastoijan pyynnöstä kuusikymmentä päivää,".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä marraskuuta 1991.

Labels: 3
17
19